# טיוטת צו

#### שם הצו המוצע

צו התקנים (פטור ממילוי אחר דרישות תקנים רשמיים), התש"ף–2020

#### מטרת הצו המוצע והצורך בו

מתן פטור ממילוי אחר דרישות התקן הרשמי ת"י 1921 – וסתי לחץ לגפ"מ, מינואר 2019, וזאת לגבי מוצרים העומדים בדרישות ת"י 1921, מספטמבר 1999. הפטור שיינתן יהיה עד יום י"א באייר התש"ף (5 במאי 2020). מטרת הפטור היא לתת אפשרות לסגירת פערים והיערכות לביצוע הבדיקות בהתאם לדרישות התקן החדש וכן מתן תקופת התארגנות ליבואנים להתאים את מוצריהם לדרישות מהדורת התקן החדשה.

#### להלן נוסח טיוטת הצו המוצע:

צו התקנים (פטור ממילוי אחר דרישות תקן רשמי)(הוראת שעה)(מס' 2), התש"ף–2020

|  |  |  |
| --- | --- | --- |
| בתוקף סמכותי לפי סעיף 16(א)(1) לחוק התקנים, התשי"ג–1953[[1]](#footnote-1), אני מצווה לאמור: | | |
| פטור מדרישות תקן רשמי |  | דרישות תקן רשמי ת"י 1921 – וסתי לחץ לגפ"מ, מינואר 2019[[2]](#footnote-2), לא יחולו על מוצרים העומדים בדרישות תקן ישראלי ת"י 1921 – וסתי לחץ ווסתים מחליפים אוטומטיים לגפ"מ, מספטמבר 1999, לרבות גיליון תיקון מס' 1, ממאי 2011[[3]](#footnote-3), כנוסחו ערב תחילתה של אכרזת התקנים (תקן רשמי)(החלפה)(מס' 19), התשע"ט–2019[[4]](#footnote-4). |
| תחילה ותוקף | 2. | 1. תחילתו של צו זה ביום ל' בניסן התשע"ט (5 במאי 2019) |
|  |  | 1. צו זה יעמוד בתוקפו עד תום שנה מיום פרסומו. |

\_\_\_\_\_\_\_\_ התש"ף (\_\_\_\_\_\_\_\_2020)

(חמ 3-95-ת2)

**אלי כהן**

שר הכלכלה והתעשייה

דברי הסבר

הרביזיה לת"י 1921, מהדורת ספטמבר 1999, לרבות גיליון תיקון מס' 1, ממאי 2011, פורסמה להערות הציבור ולאישור השרים הממונים במסגרת העבודה על התיקון ה-13 לחוק התקנים, לצורך החלפת מהדורה קודמת. במסגרת פרסום הרביזיה להערות הציבור לא התקבלה כל פנייה, בנוגע להמלצה לגבי תקופת התארגנות או תקופת מעבר בין המהדורה שבתוקף לבין המהדורה החדשה.

היות ולא התקבלו הסתייגויות, ביום ל' בשבט התשע"ט (5 בפברואר 2019) פורסמה ברשומות אכרזה על החלפת תקנים וניתנה תקופת התארגנות של 90 יום. הרביזיה נכנסה לתקופה ביום ל' בניסן התשע"ט (5 במאי 2019).

בסמוך לכניסתה של מהדורת התקן החדשה לתוקף, התקבלו אצל הממונה על התקינה מספר פניות של יבואנים בהן נטען כי היבואנים ומעבדת מכון התקנים לא נערכו כנדרש לביצוע בדיקות של הווסתים בהתאם למהדורת התקן המעודכנת, והם נאלצים להמשיך לפעול בהתאם למהדורת התקן הישנה לגבי הזמנות והסכמים קיימים עם ספקי וסתים.

בנוסף, התקבלה פנייה של מינהל הדלק והגז, לפטור מחובת העמידה בדרישות התקן הרשמי לתקופה של 12 חודשים מיום פרסום האכרזה. ואולם, בתקופה שמיום תחילת האכרזה ולמשך 12 חודשים, ימשיכו לחול ת"י 1921, מספטמבר 1999, לרבות גיליון התיקון, ממאי 2011, לצד התקן הרשמי מינואר 2019.

לנוכח המצב שנוצר ולאור פניית מינהל הדלק והגז, הוחלט על ידי הגורמים המקצועיים במשרד האנרגיה ובמשרד הכלכלה לתת פטור למשך 12 חודשים ממילוי אחר דרישות התקן הרשמי 1921, ממהדורת התקן העדכנית מינואר 2019, וזאת לגבי מוצרים העומדים בדרישות התקן הרשמי 1921 ממהדורת התקן מספטמבר 1999, לרבות גיליון תיקון מס' 1, ממאי 2011 בלבד. הפטור שיינתן יעמוד בתוקפו עד תום שנה מיום פרסומו.

1. ס"ח התשי"ג, עמ' 30; התשע"ז, עמ' 162. [↑](#footnote-ref-1)
2. ק"ת התשע"ט, עמ' 2091. [↑](#footnote-ref-2)
3. י"פ התשע"א, עמ' 5171. [↑](#footnote-ref-3)
4. ק"ת התשע"ט, עמ' 2091. [↑](#footnote-ref-4)